armvectores/hy_wikipedia_2023 huggingface dataset:
Դիքսի Էգերիքս

Դիքսի Էգերիքս (անգլ.՝ Dixie Violet Egerickx, հոկտեմբերի 31, 2005(2005-10-31), Կենսինգտոն և Չելսի, Մեծ Լոնդոն), բրիտանացի դերասանուհի, որը հայտնի է իր դերերով՝ «Խորհրդավոր պարտեզը» և «Փոքրիկ անծանոթը» ֆիլմերում, ինչպես նաև «Հանճարը» և «Պատրիկ Մելրոուզ» սերիալներում մարմնավորած դերերի համար։


== Կարիերա ==
Երբ Դիքսին 8 տարեկան էր, նրա դպրոց է այցելում «Nina Gold Casting» գործակալության ներկայացուցիչ` Սթիվեն Սփիլբերգի նոր ֆիլմի համար  դերասանուհի գտնելու նպատակով։ Այդ ժամանակ աղջիկը չանցավ քասթինգը։
Այն նախագծերը, որոնցում մասնակցել է երիտասարդ դերասանուհին ՝ «Չերչիլի գաղտնիքը», «Արքայական ձմեռ», «Երիտասարդ Մարքսը», «Երկար գիշեր» և «Փոքրիկ անծանոթ» ֆիլմերն են, ինչպես նաև «Հանճարը» և «Պատրիկ Մելրոզ» սերիալները, գլխավոր դերում`Բենեդիքտ Քամբերբետչեմը։
2019 թվականին մարտի 27-ին հայտարարվել է, որ Դիկսի Էգերիկսը միացել է «Գահերի խաղը» հեռուստասերիալի հիմնական դերասանական կազմին։ Նույն թվականին նրան անվանել են «Վաղվա աստղ»։


== Ընտրված ֆիլմագրություն ==
2020 - Խորհրդավոր պարտեզը/ The Secret Garden
2019 - Երկար գիշեր (TV)  / The Long Night
2018 - Փոքրիկ անծանոթը (TV) / The Little Stranger
2018 - Պատրիկ Մելրոուզ (մինի-սերիա) / Patrick Melrose
2017 - Երիտասարդ Մարքսը / National Theatre Live: Young Marx
2017 - Անտառային դիտորդը (TV) / The Watcher in the Woods
2017 - ... - Հանճարը (հեռուստասերիալ) / Genius
2017 - Արքայական ձմեռ (TV) / A Royal Winte
2016 - Չերչիլի գաղտնիքը (TV) /Churchill's Secret


== Ծանոթագրություններ ==
Լե Դե Վիլ

Լե Դե Վիլ (ֆր.՝ Les Deux-Villes), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 257 մարդ, բնակչության խտությունը` 31.57 մարդ/կմ²։ Բնակավայրը զբաղեցնում է 8.14 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 40 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 160 աշխատունակ (15-64 տարեկան) բնակիչ, որոնցից ակտիվ էին 116-ը, իսկ ոչ ակտիվները` 44։ Ակտիվության ցուցանիշը կազմում է 72,5 %։ 116 աշխատունակ մարդկանցից աշխատել է 103 անձ (60 տղամարդ և 43 կին)։ Գործազուրկ են եղել 13 անձ (5 տղամարդ և 8 կին)։ 44 անաշխատունակներից 11-ը եղել են աշակերտներ կամ ուսանողներ, 19-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սաաստնա

Սաաստնա (էստ․՝ Saastna), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սկլիկ ու Բակլիկ

Սկլիկ ու Բակլիկ, հայկական ժողովրդական հեքիաթ։


== Սյուժե ==
Հեքիաթը պատմում է Սկլիկի և Բակլիկի մասին։ Նրանք ամուսիններ են լինում, երկուսն էլ խելքից պակաս։ Սրանք մի ամուսնացած աղջիկ են ունենում։ Սկլիկն ամուսնուն ասում է, որ իրենց աղջկան տեսության գնան։ Թոնիրը վառում են, որ գաթա թխեն։ Որը` հում, որը` թխած, հավաքում են, մի տիկ գինի վերցնում, տասն արշին էլ` չիթ, ճամփա ընկնում։ Ամառվա շոգից հողը հազար ու մի տեղից ճաքում է։ Սկլիկը տեսնում է և մտածում, որ հողը ծարավ է և ծարավից բերանը բացել է։ Վերցնում է, ամբողջ գինին թափում ճեղքերն ու շարունակում ճանապարհը։ Գնում են, տեսնում մի ծառ կատաղի քամուց շարժվում է ճյուղերը իրար են խփում ձայն հանում։ Սկլիկն ամուսնուն ասում է, իբր թե ծառը ցրտից դողում է, չիթը վերցնում են, գցում ծառի վրա գնում։ Սկլիկն ու Բակլիկը հասնում են իրենց աղջկա տուն։ Գաթաները հանում են, տեսնում բորբոսնած։ Նրանց աղջիկն ամուսնու հետ գնում է տնից, երեխային թողում է տանը։ Սրանց տանն էլ մի հարյուր հատ սագ է լինում։ Սկլիկը նայում է տեսնում սագերի գլուխները կեղտոտ, մտածում է, որ իր աղջիկը ժամանակ չի ունեցել, դրա համար էլ չի լվացել։ Մի պղնձի մեջ ջուր է լցնում, դնում կրակի վրա։ Սագերին հատ-հատ վերցնում են մտցնում եռման ջուրը հանում բոլորին սատկացնում։ Վերջում էլ երեխային է գցում սպանում։ Աղջիկն ու ամուսինը տուն են վերադառնում։ Աղջիկը եղելությունը իմանում է, բայց ամուսնուն չի ասում։ Հետո Սկլիկն ու Բակլիկը որոշում են տուն գնան, փեսան բերում մի չաղ ոչխար է տալիս, սրանք էլ նայում ու վրան բարկանում են, ասելով` իբր թե շատ նիհար է։ Գնում են, մի նիհար հիվանդոտ ոչխար են ընտրում, վերցնում գնում։ Հասնում են տուն մորթում, դնում, որ խորոված լինի։ Դուռը փակում են, տան բանալին կախում դռան կողքին, գնում ատամխոթիչի հետևից։ Ճանապարհին մի օտար մարդու են հանդիպում, և ասում որ հանկարծ չգնա իրենց դուռը բացի այն բանալիով, որ կախված է դռան կողքին, ու չվերցնի իրենց խորոված ոչխարին։ Այդ մարդն էլ գնում դուռը բացում է ոչխարը վերցնում փախնում, տանում մի լավ քեֆ անում։ Սկլիկն ու Բակլիկն էլ գնում տեսնում են տան մեջ ոչինչ չի մնացել, նույնիսկ խորովածը չկա, մնում են տեղները կանգնած։
Ճիշտ են ասել, թե` անխելքի հացը խելոքի փորն է։


== Կերպարներ ==
Սկլիկ
Բակլիկ
Նրանց աղջիկը
Աղջկա ամուսինը
Օտարական


== Ծանոթագրություններ ==
Իլկովցի (գյուղ, Տեոֆիպոլի շրջան)

Անվան այլ կիրառումների համար տե՛ս՝ ԻլկովցիԻլկովցի (ուկրաիներեն՝ Ільківці), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Իլկովցի գյուղում բնակվում էր 318 մարդ։ Բնակավայրը զբաղեցնում է 0,852 կմ² տարածք։ Բնակչության խտությունը կազմում էր 347417 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիռիկուվալլա

Կիռիկուվալլա (էստ․՝ Kirikuvalla), գյուղ Էստոնիայի Յիգևամաա նահանգի Պուուռմանի շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լյուք Գրայմս

Լյուք Գրայմս (անգլ.՝ Luke Grimes, հունվարի 21, 1984(1984-01-21), Դեյթոն, Օհայո, ԱՄՆ), կինոյի և հեռուստատսության ամերիկացի դերասան։ Հանրությանը հայտնի է հատկապես «Դիպուկահարը» ֆիլմում և «Մոխրագույնի հիսուն երանգները» ֆիլմաշարում խաղացած դերերով։


== Կենսագրություն ==
Լյուք Տիմոտի Գրայմսը ծնվել է 1984 թվականի հունվարի 21-ին Դեյթոն քաղաքում (Օհայո նահանգ)։ Մայրը Էնջի Գրայմսն է (մինչև ամուսնությունը՝ Բարքեր), հայրը՝ սուրբ Ռենդի Գրայմսը։ Լյուքն ունի երեք ավագ եղբայր և քույր։
2002 թվականին Լյուքն ավարտել է Դայթոնի քրիստոնեական ավագ դպրոցը, այնուհետև մեկնել է Նյու Յորք, որտեղ ավարտել է Դրամատիկական արվեստի ամերիկական ակադեմիան։
Դերասանի առաջնելույթը լայն էկրանին կայացել է 2006 թվականին «Բոլոր տղաները սիրում են Մենդի Լեյնին» կինոնկարով, 2009 թվականից սկսել է նկարահանվել հեռուստասերիալներում։


== Մրցանակներ և անվանակարգեր ==
2008` Բրեկինրիջում տեղի ունեցած կինոփառատոնին «Երկրորդ պլանի լավագույն դերասան» անվանակարգում արժանացել է «Լավագույնը փառատոնին» մրցանակին «Արծիվների պատերազմ» ֆիլմում խաղացած դերի համար։


== Ընտրյալ ֆիլմագրություն ==


=== Լայն էկրան ===
2006 - Բոլոր տղաները սիրում են Մենդի Լեյնին / All the Boys Love Mandy Lane - Ջեյք
2008 - Կրթության նախարարի սպանությունը / Assassination of a High School President - Մարլոն Պյացա
2012 - Պատանդուհի 2 / Taken 2 - Ջեյմի
2013 - Սպասումը / The Wait - Բեն
2014 - Դիպուկահարը / American Sniper - Մարկ Լի
2015 - Մոխրագույնի հիսուն երանգները / Fifty Shades of Grey - Էլիոտ Գրեյ
2015 - Այն ամենն, ինչ ես ունեմ / Freeheld - Թոդ Բելկին
2015 - Ընդմիշտ / Forever - Չարլի
2016 - Հրաշալի յոթնյակը / The Magnificent Seven - Թեդի Կյու
2017 - Հիսուն երանգով ավելի մուգ / Fifty Shades Darker - Էլիոտ Գրեյ
2018 - Ազատության հիսուն երանգները / Fifty Shades Freed - Էլիոտ Գրեյ


=== Հեռուստատեսություն ===
2009-2010 - Եղբայրներ և քույրեր /  Brothers & Sisters - Ռայան Լաֆֆերտի (35 դրվագում)
2013 - Իրական արյուն / True Blood - Ջեյմս (6 դրվագ)
2018 - Յելոուսթոն / Yellowstone - Քեյսի Դաթոն (25 սերիայում)


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Լյուք Գրայմս (անգլ.) Facebook-ում
Լյուք Գրայմս (անգլ.) Instagram-ում
Լյուք Գրայմսի հայտնի տեսահոլովակները YouTube-ում
Լյուք Գրայմսի կենսագրությունը և անձնական կյանքը (ռուս.) fancy-journal.com կայքում
Լյուք Գրայմսի կենսագրությունը (ռուս.) 50xgrey.ru կայքում
Բրոձոլո

Բրոձոլո  (իտալերեն՝ Brozolo), կոմունա Իտալիայի Պիեմոնտ մարզի Թուրին գավառում։
Բնակչությունը՝ 434 մարդ (2008 թվականի տվյալներով)։ Բնակչության խտությունը՝ 54 մարդ/կմ²։ Տարածքը՝ 8 կմ²։ Փոստային ինդեքս՝ 10020։ Հեռախոսային կոդ՝ 011։
Բնակավայրի հովանավորն է համարվում սուրբ Գևորգը։ Տոնը նշվում է ապրիլի 23-ին։


== Ժողովրդագուրթուն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 011-9150086
Գլխավոր կայք։ http://www.comune.brozolo.to.it/


== Արտաքին հղումներ ==
գլխավոր կայք (իտալ.)(չաշխատող հղում)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Սպասկայա Պոլիստ

Սպասկայա Պոլիստ (ռուս.՝ Спасская Полисть), գյուղ Ռուսաստանի Նովգորոդի մարզի Չուդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշոց գավառ

Իշոց գավառ, գրաբար՝ Իշոց գաւառ, գավառ Մեծ Հայքի Մոկք նահանգի կազմում։


== Տես նաև ==
Մոկք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Չերես

Չերես (իտալ․՝Ceres) կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 1.032 մարդ (2008 թվականի տվյալներով)։ Բնակչության խտությունը 38 մարդ/կմ²։ Տարածքը՝ 28 կմ²։ Փոստային ինդեքսը՝ 10070։ Հեռախոսային կոդը՝ 0123։
Բնակավայրի հովանավորն է համարվում սուրբ Սանտա Ասսունտան։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տիկեևո

Տիկեևո (ռուս.՝ Тикеево, բաշկիրերեն՝ Тәкәй), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 96 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Impossible (երգ, Թրևիս Սքոթ)

Անվան այլ կիրառումների համար տե՛ս՝ Impossible (այլ կիրառումներ)«Impossible», ամերիկացի ռեփեր Թրևիս Սքոթի երգը։ Այն ընդգրկվել է նրա դեբյուտային «Rodeo» ալբոմում, որը թողարկվել է 2015 թվականի սեպտեմբերին։ Երգը գրվել է Թրևիս Սքոթի, Ալեն Ռիտերի և Մայք Դինի կողմից։


== Թողարկում ==
2015 թվականի օգոստոսի 26-ին հրապարակվեց «Rodeo» ալբոմի երգացանկը, որի 10-րդ ստեղծագործությունը կոչվում է «Impossible»։ «Rodeo» ալբոմը վաճառքի դուրս եկավ նույն տարվա սեպտեմբերի 4-ին։


== Քննադատական արձագանքներ ==
«Empty Lighthouse» կայքի լրագրող Նևին գրել է, որ «Impossible» և «Antidote» երգերը ալբոմի այն գործերն են, որոնցում Թրևիսը «շողում է» ինքնուրույն՝ առանց որևէ այլ հյուր կատարողի մասնակցության։ «Complex» ամսագրի լրագրող Ֆրեյզիեր Թարպը «Impossible»-ը համարել է ալբոմի լավագույն «պահերից» մեկը։ «XXL» ամսագրի լրագրող Ռոջեր Քրասթսը գրել է, որ «Impossible» և «I Can Tell» երգերում Թրևիսը ցույց է տալիս որակյալ երգեր ստեղծելու իր կարողությունը։


== Ծանոթագրություններ ==
Պրուդնո (գյուղ, Ստուպինսկի շրջան)

Պրուդնո (ռուս.՝ Прудно), գյուղ Ռուսաստանի Մոսկվայի մարզի Ստուպինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղտոր դաբաղային

Աղտոր դաբաղային (լատիներեն՝ Rhus coriaria), աղտորազգիներին պատկանող 3-6 մետր բարձրությամբ թուփ է։ Երբեմն ծառանման տեսք է ունենում։


== Նկարագիր ==
Առատ արմատային մացառներ է տալիս։ Այս հատկության շնորհիվ լայնորեն օգտագործվում է հակաէրոզիոն հողապաշտպան տնկարկներ ստեղծելուն։ Հին ճյուղերի և առանցքների կեղևը դարչնագույն է, ընձյուղները մոխրավուն կամ դեղնադարչնագույն են, ծածկված խիտ մազմզուկներով։ Տերևները բարդ են, 15-20 սանտիմետր երկարությամբ, կազմված 9-17 տերևիկներից։ Կոթունը ծածկված է թավշանման աղվամազով։ Ծաղիկները մանր են, կանաչասպիտակավուն, հավաքված խոշոր հուրաններում։ Կորիզապտուղները մանր են, գնդաձև կամ երիկամաձև, գորշակարմրավուն, ծածկված խիտ աղվամազով։ Ծաղկում է հունիս - հուլիսին, պտուղները հասունանում են սեպտեմբեր - հոկտեմբերին։


== Տարածվածություն ==
Տարածված է Կովկասում, Ղրիմում, Միջին Ասիայում, Իրանում, Միջերկրական ծովի ափերին, Փոքր Ասիայում։ Մեր հանրապետության տարածքում հանդիպում է հյուսիսային շրջաններում, Զանգեզուրում, Մեղրիում, Վայքում, չոր լանջերում, ավազոտ վայրերում, ծովի մակերևույթից մինչև 1200 մետր բարձրության վրա։


== Նշանակություն ==
Արժեքավոր տեխնիկական կուլտուրա է. տերևները և մատղաշ ընձյուղները պարունակում են մինչև 11,5-33% տաննիդներ, որը լայնորեն օգտագործվում է կաշվի արտադրության մեջ որպես դաբաղանյութ։ Տերևները պարունակում են նաև 112 մգ/% C վիտամին։ Պտուղները օգտագործվում են որպես կծու համեմունք։ Լայնորեն օգտագործվում է նաև կանաչապատման և անտառապատման բնագավառում։
Բժշկության մեջ օգտագործել են աղտորի տերևները և պտուղը։
Ռուսական բժշկության մեջ օգտագործել են լուծի, միզապարկի բորբոքումների, խոցերի, լնդախտի բուժման համար։
Հայկական բժշկության մեջ աղտորն օգտագործել են թքագեղձերի կենսագործունեության խանգարման, սրտխառնոցի, բերանի խոռոչում խոցերի, տեսողության վատացման, բշտիկային ցաների, սննդախանգար (տրոֆիկ) խոցերի, բորոտության, քոսի, չարորակ ուռուցքների, աղեստամոքսային խոցերի, միզասեռական օրգանների բորբոքային հիվանդությունների բուժման նպատակով։


== Աղբյուրներ ==
Փուցբրուն

Փուցբրուն (Putzbrunn), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 6035 մարդ (դեկտեմբերի 31, 2009)։ Զբաղեցնում է 11,17 կմ² մակերես։ Պաշտոնական կոդ՝  09 1 84 140'։


== Ծանոթագրություններ ==


== Արտաքին հղումներ ==
Պաշտոնական կայք
Սուետկա (այլ կիրառումներ)

Սուետկա։

Սուետկա (Պիշմայի վտակ), գետ Ռուսաստանում, հոսում է Ալթայի Հանրապետությունում։Ալթայի շրջան

Սուետկա (Չարիշի վտակ), գետ Ռուսաստանում, հոսում է Ալթայի Հանրապետությունում։
Սուետկա (Կատունի վտակ), գետ Ռուսաստանում, հոսում է Ալթայի Հանրապետությունում։
Սուետկա (Օբի վտակ), գետ Ռուսաստանում, հոսում է Ալթայի Հանրապետությունում։
Սուետկա (գետ թափվում Կուլունդինսկոյ լճիը), գետ Ռուսաստանում, հոսում է Ալթայի Հանրապետությունում։
Սուետկա (Գյուղ), գյուղ Ռուսաստանում, Ալթայի Հանրապետությունում։Կրասնոյարսկի շրջան

Սուետկա (Կազիրայի վտակ), գետ Ռուսաստանում, հոսում է Ալթայի Հանրապետությունում։
Սուետկա (Տի վտակ), գետ Ռուսաստանում, հոսում է Ալթայի Հանրապետությունում։
Վեեռե (այլ կիրառումներ)

Վեեռե անունը կամ տերմինը կարող է վերաբերել հետևյալ հոդվածներին․

Վեեռե - գյուղ Էստոնիայի Կիհելկոննա շրջանի կազմում։
Վեեռե - գյուղ Էստոնիայի Պյոիդե շրջանի կազմում։
Վատնաիյոկյուդլ

Վատնաիյոկյուդլ (իսլ.՝ Vatnajökull, թարքմանաբար՝ «ջուր տվող սառցադաշտ»), Իսլանդիա կզզու մեծագույն սառցադաշտը։ Գտնվում է կղզու հարավ-արևելյան հատվածում և զբաղեցնում է նրա տարածքի 8 %-ը կամ 7133 կմ2 ։ Ծավալով Վատնաիյոկյուդլը Եվրոպայում ամենամեծն է, իսկ ըստ տարածության՝ երրորդը (Հյուսիսային կղզու և Աուստաֆոննա սառցադաշտերից հետո)։
Սառույցի միջին շերտածավալը 400 մ է, մաքսիմումը՝ 1000 մ։ Իսլանդիայի ամենաբարձր կետը՝ Հվաննադալշնուկյուրի գագաթը (2110 մ), գտնվում է Վատնաիյոկյուդլի հարավային ծայրամասում, Սկաֆտաֆելլ ազգային պարկի հարևանությամբ։ Սառցադաշտի տակ, ինչպես Իսլանդիայի շատ այլ սառցադաշտերի տակ կան մի քանի հրաբուխներ։ Օրինակ Գրիմսվոթն հրաբխային լիճը, 1996 թվականին եղել է խոշորագույն սառցե ջրհեղեղի պատճառ։ 2014 թվականի նոյեմբերին այս լճի տակ եղած հրաբուխը ևս ունեցել է բավականին նշանակալի բայց կարճատև ժայթքում։ Վերջին մի քանի տարիների ընթացքում Վատնաիյոկյուդլը աստիճանաբար փոքրանում է, հավանաբար կլիմայական փոփոխությունների և վերջին հրաբխային ակտիվության պատճառով։
Սառցադաշտը սնում է մի քանի սառցադաշտային ծագման լճեր, այդ թվում նաև Իյոկյուլսաուրլոունը և Գրաինալոունը։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Ватнайёкюдль // Большой Кавказ — Великий канал. — М. : Большая российская энциклопедия, 2006. — С. 663. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 4). — ISBN 5-85270-333-8.
Ватнайёкудль // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Glacier Guides — походы на ледник Ватнайокутль (Ватнайёкюдль) из парка Скафтафедль
Ледяная пещера в Исландии. Фоторепортаж
Ֆիակրա

Ֆիակրա կամ Ֆիակր (ֆր.՝ fiacre), նախկինում Արևմտյան Եվրոպայի երկրներում գործածվող ձիակառքի տեսակ, օգտագործվել է որպես փոխադրամիջոց մինչև ավտոմեքենայի հայտնագործումը։
Անվանումը ծագում է Փարիզի «Hôtel de saint Fiacre» («սուրբ Ֆիակրի հյուրանոց») հյուրանոցի անունից, որտեղ հայտնվել են առաջին ֆիակրաները 1620 թվականին։
Ներկայումս այս փոխադրամիջոցները օգտագործվում են տուրիստներին փոխադրելու համար։ Ֆիակրաները առավել գործածական էին 18-ից 19-րդ դարերում Ավստրիայում։


== Պատկերներ ==

		
		
		
		
		


== Արտաքին հղումներ ==
Կոնոպլյանկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ Կոնոպլյանկա (այլ կիրառումներ)Կոնոպլյանկա (ուկրաիներեն՝ Коноплянка), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Կոնոպլյանկա գյուղում բնակվում էր 233 մարդ։ Բնակավայրը զբաղեցնում է 1262 կմ² տարածք։ Բնակչության խտությունը կազմում էր 184,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8393) Տեցումասակամոտո

(8393) Տեցումասակամոտո (անգլ.՝ Tetsumasakamoto), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,273827 ա. մ., առավելագույնը մոտենում է 1,8371 ա. մ. հեռավորության վրա և հեռանում 2,7106 ա. մ.։ Արեգակի շուրջ մեկ ամբողջական պտույտ է կատարում 1252,38 երկրային օրվա ընթացքում, իր ուղեծրով շարժվելով միջինում 0,287454 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8393) Տեցումասակամոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5777) Հանակի

(5777) Հանակի (անգլ.՝ Hanaki), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 3-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,562498 ա. մ., առավելագույնը մոտենում է 2,032 ա. մ. հեռավորության վրա և հեռանում 3,093 ա. մ.։ Արեգակի շուրջ մեկ ամբողջական պտույտ է կատարում 1498,28 երկրային օրվա ընթացքում, իր ուղեծրով շարժվելով միջինում 0,240275 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5777) Հանակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրեյտեր (լիճ)

Կրեյտեր  (անգլ.՝  Crater Lake), խառնարանային լիճ ԱՄՆ-ի Օրեգոն նահանգում։ Լիճը հայտնի է իր կապույտ գույնով և մաքուր ջրով։ Կրեյտեր լիճը մասամբ լցնում է 1220 մետր խորություն ունեցող խառնարանը, որն առաջացել է 7700 տարի առաջ Մազամա հրաբխի փլվացքի հետևանքով։ Լճի երկարությունը 9.6 կիլոմետր է, իսկ լայնությունը 8 կիլոմետր, միջին խորությունը 350 մետր է, իսկ առավելագույնը 594 մետր։ Կրեյտերն ԱՄՆ-ի ամենախորը լիճն է,  իսկ Հյուսիսային Ամերիկայում այն երկրորդն է։ Խորությամբ լիճը աշխարհում զբաղեցնում է 8-րդ տեղը։ Խառնարանի եզրը գտնվում է 2130-2440 մետր բարձրության վրա։ Համարվում է, որ լիճն այցելած առաջին եվրոպացի-ամերիկացին Ջոն Ուեսլի Հիլմանն է, որն իր այցելությունը կատարել է 1853 թվականի հունիսի 12-ին։ Կրեյտեր լիճը հռչակված է իր «Լճային ծերուկ» կոչվող գերանով, որն ավելի քան 100 տարի է ուղղահայաց դիրքով լողում է լճում։ Լճի ջրի ցածր ջերմաստիճանի պատճառով գերանը բավականին լավ պահպանվել է։
2005 թվականին ԱՄՆ-ի կողմից թողարկված, Օրեգոն նահանգին նվիրված 25 ցենտանոց մետաղադրամի վրա պատկերված է Կրեյտեր  լիճը։


== Երկրաբանություն ==
Մազամա հրաբուխը Կասկադյան լեռների հրաբխային աղեղի մի մասնիկն է, այն բաղկացած է անդեզիտներց, դացիտներից և ռիոդացիտներից։ Խառնարանն առաջացել է հրաբխի ժայթքման հետևանքով Մազամայի սուզման արդյունքում մոտավորապես մեր թվարկությունից 5700 թվականին։ Ժայթքման ընթացքում արտանետվել է մոտավորապես 50 կմ³ ռիոդացիտ։ Ավելի ուշ խառնարանի կենտրոնում՝  լավայի ժայթքումներն, առաջացրել են պլատֆորմա, Կոլդովական կղզի, Կոնուս Մերիամ և այլն, ինչպես նաև ավելի փոքր հրաբխային օբյեկտներ, այդ թվում՝ պլատֆորմի կենտրոնում գտնվող, ռիոդացիտային գմբեթը։ Տեղումները և սողվածքային նստվածքները ծածկել են խառնարանի հատակը։
Ժամանակի ընթացքում խառնարանը սառեց և սկսեցին կուտակվել մթնոլորտային տեղումները, արդյունքում առաջացավ լիճ։ Այդ ժամանակաշրջանում ակտիվ էին տաք աղբյուրները։ Ժամանակի ընթացքում լճի խառնարանի եզրերը կարգավորվեցին, առուները դրենաժավորեցին ափերը, իսկ լանջերը ծածկվեցին անտառներով։ Լճի հատակում շարունակում են ընթանալ ջրաջերմային պրոցեսներ, որոնք թույլ են տալիս ենթադրել, որ Մազաման կարող է նորից ժայթքել։


== Ծանոթագրություններ ==


== Արտաքին հղումներ ==
http://www.travelnews.am(չաշխատող հղում)
http://www.travelnews.am/amazing-lake-crater/ Archived 2017-02-03 at the Wayback Machine.
Բրոնզե խխունջ

Բրոնզե խխունջ, ամենամյա գրական մրցանակ լավագույն ֆանտաստիկ ստեղծագործության համար, որը հրատարակվել է ռուսերեն, ընթացիկ տարվա ընթացքում։ Հանձնվում է Ռուսաստանի Սանկտ Պետերբուրգ քաղաքում 1992 թվականից սկսած։ Մրցանակը հիմնված է Անդրեյ Նիկոլաևի և Ալեքսանդր Սիդորովիչի կողմից 1992 թվականին։ Նախատիպ է հանդիսացել 1991 թվականին Բորիս Ստրուգացկուն հանձնված մրցանակը։
Մրցանակը հանձնվում է մի քանի անվանակարգում՝ լավագույն ֆանտաստիկ ստեղծագործության համար՝ խոշոր
(վեպ), միջին (վիպակ), փոքր (պատմվածք, նաև քննադատական և ֆանտաստիկայի հիմնախնդիրներին նվիրված հոդվածներին։
1991-2012 թվականներին մրցանակաբաշխության նախագահն ու ժյուրիի միակ անդամը Բորիս Ստրուգացկին է (մահացել է 2012 թվականին)։


== Ծանոթագրություններ ==
Փասիս (այլ կիրառումներ)

Փասիս անվանումը կարող է վերաբերել՝

Փասիս - Ճորոխ գետի անվանումներից
Փասիս - Վրաստանի Փոթի քաղաքի հին անունը, հելլենիստական և վաղ միջնադարյան բնակավայր
Ռորբախ (Վերին Բավարիա)

Ռորբախ  (գերմ.՝ Rohrbach), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։ 
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 5601 մարդ (դեկտեմբերի 31, 2010) ։ Զբաղեցնում է 36,90 կմ² մակերես։ Պաշտոնական կոդ՝ 09 1 86 146։ Փոստային ինդեքս՝ 85084։


== Ծանոթագրություններ ==


== Արտաքին հղումներ ==
Պաշտոնական կայք
Զգայունակություն (ավտոմատ կառավարման տեսություն)

Անվան այլ կիրառումների համար տե՛ս՝ Զգայունակություն (այլ կիրառումներ)Զգայունակություն, ավտոմատ կառավարման տեսության մեջ, համակարգի պարամետրերի ազդեցության աստիճանը նրա կոորդինատների և ցուցիչների վրա։ Զգայունակության գնահատման ցուցիչը զգայունակության ֆունկցիան է։ Վերջինս համակարգի կոորդինատների կամ կառավարվող պրոցեսի որակական ցուցիչների մասնակի ածանցյալն է ըստ պարամետրի վարիացիայի։ Զգայունակության տեսության հիմնական խնդիրը համակարգի դինամիկայի վրա պարամետրերի փոփոխությունների և արտաքին պայմանների ազդեցությունների վերլուծությունը և համակարգի սինթեզն է։
Խելագարները (հեռուստասերիալ)

«Խելագարները» (անգլ.՝ The Crazy Ones), ամերիկյան հեռուստասերիալ, ստեղծված Դեվիդ Է․ Կելլի Ռոբին Ուիլյամսի հետ համատեղ։ Սառա Միշել Գելարը գլխավոր դերում է։ Սերիալը պատվիրվել է CBS-ը՝ 2013/14 թվականների հեռարձակման համար։
2014 թվականի մայիսի 10-ին ալիքը փակեց սերիալը՝ ցածր վարկանիշի պատճառով։


== Սյուժե ==
Սերիալը պատմում է հոր և իր դստեր հարաբերությունների մասին։ Սիմոն Ռոբերթսը գովազդային գործակալության հիմնադիրն է։ Սիդնեյ Ռոբերտսը` նրա դուստրը, պատասխանատուն է գործակալության ստեղծագործական բաժնի համար։ Սայմոնը վախենում է, որ իր հիմնական գաղափարները մնացել են անցյալում, որ գովազդի հանդեպ կիրքը մարում է։


== Դերասանական կազմ ==


=== Հիմնական կազմ ===
Ռոբին Ուիլյամս – Սայմոն Ռոբերտս
Սառա Միշել Գելար - Սիդնի Ռոբերտս
Ջեյմս Վոլք - Զակ Քրեփփեր
Հեմիշ Լինքլեյթեր - Էնդրյու Քինելլի
Ամանդա Սեթթոն - Լոռեն Սլոտսքի


=== Երկրորդական կազմ ===
Բրեդ Գարրեթ - Գորդոն Լյուիս
Ջոշ Գրոբան - Դէննի Չեիզ
Ֆրեդ Մելամեդ - Ֆրեդ Մելամեդ
Թիյա Սիրքար - Ալի


== Էպիզոդներ ==


== Ծանոթագրություններ ==
Black Star (Տիմատիի ալբոմ)


== Black Star (Տիմատիի ալբոմը) ==
Black Star Ռուս ռեփեր Տիմատին իր դեբյուտային ալբոմը թողարկել է 2006 թվականին։ Ալբոմը ձայնագրվել է Հիփ հոփ և Ժամանակակից ռիթմ-էնդ-բլյուզ ձևերով։ Ալբոմի կազմը համարվում է Until the End of Time 2Pac ալբոմի կազմի կրկնօրինակը։


== Ստեղծագործությունների ցանկը ==


== Ծանոթագրություններ ==


== Արտաքին հղումներ ==
Булат Латыпов (5 марта 2014)։ «30 лучших русских поп-альбомов»։ Արխիվացված է օրիգինալից 2015-12-22-ին։ Վերցված է 2017-02-24 
Андрей Никитин։ «Тимати – Black Star by Тимати»։ Rap.ru։ Արխիվացված է օրիգինալից 2008-03-23-ին։ Վերցված է 2017-02-24
Աննա Հարիսոն

Աննա Տատխիլլ Սիմմս Հարիսոն (անգլ.՝ Anna Tathill Simms Garrison հուլիսի 25, 1775(1775-07-25)[…], Մորիսթաուն, Province of New Jersey, Բրիտանական Ամերիկա - փետրվարի 25, 1864(1864-02-25), North Bend, նախագահ Ուիլյամ Հենրի Հարիսոնի կինը՝ նախագահ Բենջամին Հարիսոնի տատը։ ԱՄՆ-ի առաջին տիկին է եղել  1841 թվականի մարտի 4-ից մինչև ապրիլի 4-ը։


== Վաղ կյանք և ամուսնություն ==
Աննան ծնվել է Նյու Ջերսիի Մորիսթոն քաղաքում, 1775 թվականի հուլիսի 25-ին, նրա ծնողներն էին Ջոն Քլիվ Սիմսը և Աննա Թաթիլ Սիմսը։ Մայրը մահացել է 1776 թվականին։ Պատերազմի ժամանակ նրան խնամել են Լոնգ-Այլենդում գտնվող նրա տատերն ու պապերը։
Նա մեծացել է Լոնգ-Այլենդում ՝ ստանալով անսովոր լայն կրթություն այդ ժամանակի կնոջ համար։ Երբ նա տասներեք տարեկան էր, Աննան հայրիկի և խորթ մոր հետ տեղափոխվել են Օհայո նահանգի Հյուսիսային Բենդ քաղաք։ 1795 թվականի ապրիլին որոշ հարազատների այցելելիս՝ Աննան հանդիպել է Ուիլյամ Հենրի Հարիսոնի հետ։ Հարիսոնը, այն ժամանակ բանակի լեյտենանտ էր, գտնվում էր քաղաքում՝ ռազմական գործերով։ Չնայած Աննայի հոր նախնական դժգոհությանը, երիտասարդները սկսել են հանդիպել և ամուսնացել են 1795 թվականի նոյեմբերի 22-ին։ Նրանք ունեցել են տաս երեխա։

Էլիզաբեթ Բասեթ Հարիսոն (սեպտեմբերի 29, 1796 - 27 սեպտեմբերի, 1846)
Ջոն Քլիվ Սիմս Հարիսոն (հոկտեմբերի 28, 1798 - 30 հոկտեմբերի, 1830)
Լյուսի Սինգլթոն Հարիսոն (սեպտեմբերի 5, 1800 - 7 ապրիլի, 1826)
Ուիլյամ Հենրի Հարիսոն կրտսեր (սեպտեմբերի 3,1802 - սեպտեմբերի 6,1838) ամուսնացել է Ջեյն Իրվին Գարիսոնի հետ։
Ջոն Սքոթ Հարիսոն (հոկտեմբերի 4 1804 - 25 մայիսի 1878)
Բենջամին Հարիսոն (մայիսի 5, 1806 - հունիսի 9, 1840)
Մերի Սիմս Հարիսոն (հունվարի 28, 1809 - 16 նոյեմբերի, 1842)
Քարթեր Բասեթ Հարիսոն (հոկտեմբերի 26, 1811 - 12 օգոստոսի, 1839)
Աննա Թաթիլ Գարիսոն (հոկտեմբերի 28, 1813 - հուլիսի 5, 1845)
Ջեյմս Ֆինդլի Հարիսոն (մայիսի 15, 1814 - ապրիլի 6, 1817)


== Առաջին տիկին ==
Երբ նրա ամուսինը՝ Ուիլյամ Հարիսոնը, ընտրվել է նախագահ 1841 թվականին, Աննան արգելափակվել էր հիվանդության պատճառով Նորթ Բենդում գտնվող իր տանը և չի կարողացել ամուսնուն ուղեկցել Վաշինգտոն։ Նախագահ Հարիսոնին ուղեկցում էր որդու այրին Ջեյն Իրվին Գարիսոնը, որին նա տվել էր իր անունը, որը պետք է իրականացներ առաջին տիկնոջ բոլոր գործառույթները մինչև այն պահը, երբ Աննան կառողջանա։ Սակայն ապրիլի 4-ին՝ ընտրվելուց ուղիղ մեկ ամիս անց, նախագահ Հարիսոնը մահացել է, և Աննան այդպես չի մտել Սպիտակ տուն։


== Կյանքի և մահվան վերջին տարիները ==
Ամուսնու մահից հետո Աննան ապրում էր իր որդու՝ Ջոն Սքոթ Հարիսոնի հետ Հյուսիսային Բենդում։ 1841 թվականի հունիսին նախագահ Ջոն Թայլերը օրենք է ստորագրել և  25 000 ԱՄՆ դոլար դրամաշնորհ է տվել տիկին Հարիսոնին։
Աննա Հարիսոնը մահացել է 1864 թվականի փետրվարի 25-ին, 88 տարեկան հասակում և թաղվել է Հյուսիսային Բենդ նահանգի հուշահամալիրի Ուիլյամ Հենրի Հարիսոն գերեզմանոցում։ 


== Ծանոթագրություններ ==
Յուդիտ Վարգա

Յուդիտ Վարգա (հունգ.՝ Varga Judit, սեպտեմբերի 10, 1980(1980-09-10), Միշկոլց, Հունգարիա), հունգարացի կին քաղաքական գործիչ և իրավաբան։ «Ֆիդես» կուսակցության անդամ է։ 2019 թվականի հուլիսի 12-ից արդարադատության գործող նախարարն է։ 2018-2019 թվականներին Հունգարիայի վարչապետի գրասենյակում Եվրոպական Միության հարցերով Հունգարիայի պետական քարտուղարն է։


== Կենսագրություն ==
Յուդիտ Վարգան ծնվել է 1980 թվականի սեպտեմբերի 10-ին Միշկոլցում։
1993-1999 թվականներին սովորել է Միշկոլցի Ավասյան վարժարանում։ 1999-2004 թվականներին սովորել է Միշկոլցի համալսարանի իրավաբանական ֆակուլտետում, 2002-2004 թվականներին ստացել է հանրապետական կրթաթոշակ։ 2003 թվականին Նյուրթինգեն-Գայսլինգենի Տնտեսագիտության և էկոլոգիայի բարձրագույն դպրոցի կողմից ստացել է «Erasmus» ուսանողական նախաձեռնության կրթաթոշակ։ 2001-2004 թվականներին եղել է Երկրորդ դիվիզիոնի լիգայում գործող (NB I. B) համալսարանի բասկետբոլի թիմի ավագ։ 2004 թվականին գերազանցությամբ (summa cum laude) ավարտել է Միշկոլցի համալսարանը։ 2005-2009 թվականներին եղել է Բուդապեշտի համալսարանի համերգային խմբի անդամ։ 2009 թվականին հանձնել է փաստաբանի որակավորման քննությունը։
2004 թվականի սեպտեմբերից մինչև 2005 թվականի հոկտեմբերն աշխատել է Բուդապեշտի «Freshfields Bruckhaus Deringer» իրավաբանական ընկերությունում, 2005 թվականի նոյեմբերից մինչև 2006 թվականի օգոստոսը՝ Բուդապեշտի «Hogan Lovells»-ում, 2006 թվականի սեպտեմբերից մինչև 2009 թվականի օգոստոսը՝ Բուդապեշտի շրջանային դատարանում և Պեշտի Կենտրոնական շրջանային դատարանում։ 2009 թվականի օգոստոսից աշխատել է որպես Եվրոպական խորհրդարանի պատգամավորի քաղաքական խորհրդական. մինչև 2012 թվականի մայիսին Ադեր Հանոշի Հունգարիայի նախագահ ընտրվելը՝ Հանոշի գրասենյակում, այնուհետև մինչև 2014 թվականի մայիսը՝ Էրիկ Բանկիի գրասենյակում, ապա՝ Դյորդ Հելվենյի գրասենյակում։
2018 թվականի մայիսի 22-ին վարչապետի գրասենյակում ստացել է Եվրոպական Միության հարցերով պետական քարտուղարի պաշտոնը։ 2019 թվականի հուլիսի 12-ին Օրբանի չորրորդ կաբինետում ստացել է արդարադատության նախարարի պաշտոնը՝ վարչապետ Վիկտոր Օրբանի ղեկավարությամբ։ Փոխարինել է Լասլո Տրոչանիին։
Տիրապետում է անգլերենին, գերմաներենին, ֆրանսերենին և իսպաներենին։
Ամուսնացած է։ Ամուսինը Պետեր Մադյարն է (Magyar Péter)։ Ունի երեք երեխա։


== Ծանոթագրություններ ==
Մուստանգ

Մուստանգ (անգլ.՝ անգլերեն),  վայրիացած տնային ձի։ Մուստանգը  տարածված էր Հյուսիսային և Հարավային Ամերիկաների տափաստաններում։ Այն անցյալում որսի օբյեկտ էր (միս, կաշի)։ Գրեթե ոչնչացվել է։


== Անվանման ծագումը ==
"Mustang" բառը ծագում է իսպանական «mestengo» (օգտագործվում է Մեքսիկայում), «mesteño» կամ «mostrenco» բառերից, որոնք օգտագործում են թափառող անասուններին անվանելու համար։ Երբեմն դրանց անվանում են գիտական՝ Equus caballus ferus կամ Equus ferus caballus անվանումներով, որն առավել սազական է ձիերի ոչնչացած նախնի տարպանայի համար, այլ ոչ՝ վայրիացած ձիերի։


== Պատմությունը ==
Մուստանգը ծագում է XVI դարում Եվրոպայից բերված տնային ձիուց։ Ձիերից շատերը տարբեր պատճառներով փախչում էին մարդկանցից, որոշները մարտում կորցնելով հեծյալին՝ վայրիանում։ Սիու հնդկացիներն առաջին անգամ տեսնելով ձիուն, չհասկացան, թե դա ինչ կենդանի է և դրան անվանեցին «մեծ շուն»,սակայն ավելի ուշ հասկացան,որ այն արագավազ և հավատարիմ կենդանի է։
XIX դարում վայրիացած ձիերը մեծ թիվ էին կազմում Արգենտինայում եւ Պարագվայում։ XX դարի սկզբին հյուսիսամերիկյան տափաստաններում կար մոտ 2 մլն մուստանգ։


== Մուստանգներն արվեստում ==
Մուստանգը  և մուստանգավարը Մայն Ռիդի «Անգլուխ ձիավորը» (1865) վեպի հերոսներն են։ Գիրքը բազմիցս էկրանավորվել է։
Նյու Մեքսիկո նահանգում վայրիացած ձիու մասին գիրք է գրել Էռնեստ Սեթըն-Թոմփսընը, որը վերնագրել է «Վայրի մուստանգը» (անգ. «The pacing Mustang», 1930 թ.), որի հիման վրա նկարահանվել համանուն խորհրդային ֆիլմը (1975)։
Կիգեր-մուստանգ ցեղատեսակի ձիու մասին ԱՄՆ-ում նկարահանվել է «Spirit: Stallion of the Cimarron» լիամետրաժ անիմացիոն ֆիլմը (2002)։
1890-1900-ական թթ. մուստանգների պահպանության մասին է պատմում 2004 թ. ռեժիսոր Ջո Ջոնսթոնի նկարահանած «Իդալգո» ֆիլմը։


== Ծանոթագրություններ ==
ՈՒԵՖԱ Չեմպիոնների Լիգա 1994–1995

Չեմպիոնների Լիգա 1994–95 Եվրոպական գավաթի 40-րդ մրցաշրջանն էր, որում հաղթեց Այաքսը՝ եզրափակչում պարտության մատնելով գործող չեմպիոն Միլանին 1–0 հաշվով։ Այաքսը հաղթեց մրցաշարում առանց պարտության։
Այս տարվանից սկսած մրցաշարը սկսեց կոչվել «ՈՒԵՖԱ Չեպիոնների լիգա», ինչպես խմբային այնպես էլ եզրափակիչ փուլերում։
Եզրափակիչը կայացավ Վիեննայի Էռնստ Հապպել մարզադաշտում 1995 թվականի մայիսի 24-ին, խաղը դիտում էին 49 730 հանդիսական։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1994–95 Եվրոպական գավաթ - արդյունքներ (արխիվ)
Բոլոր գոլ խփողները 1994–95 Եվրոպական գավաթի մրցաշարում (բացառությամբ նախնական շրջանը) protocols UEFA
Գերմանական շոտլանդերեն

Շոտլանդերենը Գերմանական լեզուների լեզվախմբին պատկանող բնական լեզու է, որն ավանդաբար գործածվում է Հովտային Շոտլանդիայում, Շոտլանդիայում և Հյուսիսային Իռլանդիայի Ալստեր գավառի որոշ մասերում։ Այն երբեմն կոչվում է նաև Հովտային շոտլանդերեն շոտլանդական գյէլերենի և քելտերենի տարբերակներից զանազանելու համար, որոնք գործածվում են Լեռնային Շոտլանդիայում և Հեբրիդեսում։


== Տես նաև ==
Գելական շոտլանդերեն


== Ծանոթագրություններ ==
Կիպու (գյուղ, Կիռգեսաառե շրջան)

Անվան այլ կիրառումների համար տե՛ս՝ ԿիպուԿիպու (էստ․՝ Kõpu), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շալվա Դադիանի

Դադիանի Շալվա Նիկոլայի (մայիսի 9 (21), 1874 կամ 1874, Զեստափոն, Քութայիսի նահանգ, Ռուսական կայսրություն - մարտի 15, 1959(1959-03-15) կամ 1959, Թբիլիսի, Վրացական ԽՍՀ, ԽՍՀՄ), վրացի գրող, դրամատուրգ, թատերական գործի, ՎԽՍՀ ժողովրդական արտիստ (1923)։ 
1893-1923 թվականներին եղել է վրաց թատրոնի դերասան և ռեժիսոր։ Գրել է շուրջ 50 պիես, զգալի մասը՝ սովետական շրջանում։ Հայտնի են նրա «Յուրի Բոգոլյուբսկի» (1926) և «Գվիրգվիլիանիների ընտանիքը» (1956) պատմական վևպերը։ Գրել է նաև հիշողություններ, հրապարակախոսական, գրաքննադատական հոդվածներ։ Ավանդ ունի նաև դասականների, հատկապես Ալեքսանդր Շիրվանզադեի «Նամուս» դրաման վրաց թատրոնում բեմադրելու գործում։


== Ծանոթագրություններ ==
Թենգիզ Աբուլաձե

Անվան այլ կիրառումների համար տե՛ս՝ Աբուլաձե (այլ կիրառումներ)Թենգիզ Աբուլաձե Եվգենիի (վրաց.՝ თენგიზ ევგენის ძე აბულაძე, հունվարի 31, 1924(1924-01-31)[…], Քութայիս, Վրացական ԽՍՀ, ԱԽՖՍՀ, ԽՍՀՄ - մարտի 6, 1994(1994-03-06), Թբիլիսի, Վրաստան), վրացի կինոռեժիսոր, սցենարիստ, մանկավարժ։ Վրաստանի ժողովրդական արտիստ (1966)։ ԽՍՀՄ ժողովրդական արտիստ (1980)։ Համարվում է խորհրդային լավագույն կինոռեժիսորներից մեկը։


== Կենսագրություն ==
Ծնվել է 1924 թվականի հունվարի 31-ին։ Սովորել է Թբիլիսիի թատերական ինստիտուտում (1943–1946), ավարտել է Կինեմատոգրաֆիայի համամիութենական ինստիտուտի ռեժիսորական ֆակուլտետը (1953)։ Աբուլաձեի գեղարվեստական ֆիլմերից են՝ «Մագդանայի Լուրջան» (1956), «Ուրիշի երեխաները» (1959), «Ես, տատիկը, Իլիկոն և Իլարիոնը» (1963), «Աղերսանք» (1969), «Ցանկությունների ծառ» (1977), «Զղջում» (1987)։ Նրա կինոնկարները միջազգային կինոփառատոներում արժանացել են մրցանակների։ Հիշարժան են հատկապես «Զղջում» գեղարվեստական կինոնկարի համար ռեժիսորին շնորհված պարգևները. Լենինյան մրցանակ (1988), Նիկա մրցանակ «Լավագույն խաղարկային ֆիլմ», «Լավագույն ռեժիսորական աշխատանք», «Լավագույն սցենարական աշխատանք» անվանակարգերում, Կաննի միջազգային հեղինակավոր կինոփառատոնի ժյուրիի հատուկ մրցանակ՝ գրան-պրի։ Թենգիզ Աբուլաձեին՝ որպես նրա հեղինակության առհավատչյա և վաստակի գնահատում՝ 1987 թվականին ընդգրկել են Մոսկվայի միջազգային կինոփառատոնի ժյուրիի կազմում։


== Ծանոթագրություններ ==


== Գրականություն ==
Кваснецкая, М. Г. Тенгиз Абуладзе. Путь к «Покаянию». — М.: Культурная революция, 2009. — 200 с. — ISBN 9785250060516
Кто есть кто в России и в ближнем зарубежье: Справочник. — М., Издательский дом «Новое время», «Всё для вас», 1993. — ISBN 5-86564-033-X


== Արտաքին հղումներ ==
Abuladze, Tengiz, The Dictionary of Georgian National Biography. Retrieved 30 January 2007.
Аркус Л։ «Тенгиз Абуладзе»։ Проект «Чапаев» журнала «Сеанс»։ Արխիվացված է օրիգինալից 2021-02-26-ին։ Վերցված է 2020-05-02  
"Двадцать лет без покаяния": Дискуссия, посвящённая 20-летию фильма Тенгиза Абуладзе(ռուս.) // Искусство кино. — 2004. — № 11. — ISSN 0130-6405. Архивировано из первоисточника 4 Մայիսի 2015.
«Абуладзе, Тенгиз Евгеньевич»։ Энциклопедия: Персоны. Страны. Темы։ ИТАР-ТАСС։ Արխիվացված է օրիգինալից 2019-05-22-ին։ Վերցված է 2019-05-22
Սամծևրիսի

Սամծևրիսի (վրաց.՝ სამწევრისი), գյուղ Վրաստանում, մտնում է Բոլնիսի մունիցիպալիտետի կազմի մեջ։ Գտնվում է Վրաստանի հարավարևելյան մասում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 361 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Դանիել

Անվան այլ կիրառումների համար տե՛ս՝ Դանիել (այլ կիրառումներ)Դանիել (եբրայերեն דניאל) ` տղամարդու անուն է, թարգմանաբար նշանակում է «Աստված է իմ դատավորը»։ Սերում է աստվաշնչային Դանիել մարգարեից։ Դանիել ձևով տարածված է ինչպես հայերիս, այնպես էլ եվրոպական այլ ազգերի մոտ։ Անգլերեն տարբերակն ունի Դենիել ձևը, ռուսերենը՝ Դանիիլ։


== Անունը կրողները ==


=== Մինչև 19րդ դարը ===
Դանիել Աբեղա` 16րդ դարի հայ ալքիմիկոս
Դանիել Արճեշեցի` 14րդ դարի հայ թարգմանիչ


=== 19-20րդ դարեր ===
Դանիել Բալայան (*1956 թ.Երևան)` ռազմական գործիչ
Դանիել Բեկ-Փիրումյան (1861 թ.Նախիջևանիկ-1921 թ.Ղարաքիլիսա, ներկայիս՝ Վանաձոր) հայ նշանավոր ռազմական գործիչ
Դեն Բիլզերյան (անգլ.՝ Daniel Bilzerian, դեկտեմբերի 7, 1980, Տամպա, Ֆլորիդա, ԱՄՆ), ամերիկահայ դերասան
Դանիել Դզնունի (իսկական ազգանունը՝ Ուզունբաջաղյան, 1895 թ., Կարասուբազար (ներկայիս` Բելևոգորսկ, Ղրիմի մարզ), 1967 թ. Երևան), հայ արվեստաբան
Դանիել Երաժիշտ (Գրիգոր Դանիելյան, 1946 թ.Երևան)` հայ ջութակահար և դիրիժոր
Դանիել Ղազարյան (1883 թ.Շուշի)` խորհրդահայ երգահան
Դանիել Վարուժան (Դանիէլ Չպուքքարեան, 1884-1915)՝ արևմտահայ բանաստեղծ


=== Ամենայն հայոց կաթողիկոսներ ===
Դանիել քորեպիսկոպոս (Դանիել Ասորի, Ծն.թ.անհայտ-նահատակվել է 347 թ.)
Դանիել Ա (Ծն.թ.անհայտ-1808 թ.Երևան, գահին է եղել 1801-08 թթ.)


=== Հայտնի օտարներ ===
Դանիել Ալվես դա Սիլվա (*1983 թ.) •Daniel Alves da Silva• բրազիլացի ֆուտբոլիստ
Դանիել Արանսուբիա(*1979 թ.) •Daniel Aranzubia Aguado• իսպանացի ֆուտբոլային դարբասապահ
Դանիել Բարենբոյմ (*1942 թ.Բուենոս Այրես) •Daniel Barenboim• արգենտինացի և իսրայելցի դաշնակահար և դիրիժոր
Դանիել Բեռնուլի (1700, Գրոնինգեն - 1782, Բազել, Շվեյցարիա) •Daniel Bernoulli• շվեյցարացի ֆիզիկոս և մաթեմատիկոս
Դանիել Դեֆո (1660-1731) •Daniel Defoe• անգլիացի արձակագիր
Դանիլ Խարմս (1905 - 1942, Սանկտ Պետերբուրգ) •Даниил Иванович Хармс (Ювачёв)• ռուս (աբսուրդիստ) գրող, բանաստեղծ և դրամատուրգ։
Դանիել Խոդովեցկի (1726-1801 թթ.) •Daniel Chodowiecki• լեհական ծագումով գերմանացի նկարիչ
Դանիել Կարվախալ (*1992 թ.) •Daniel Carvajal Ramos• իսպանացի ֆուտբոլիստ
Դենիել Ռեդքլիֆ (1989, Լոնդոն, Միացյալ Թագավորություն) •Daniel Jacob Radcliffe• անգլիացի դերասան (Հարրի Փոթեր)
Դանիել Օբեր(Դանիել-Ֆրանսուա-Էսփրի Օբեր, 1782-1871 թթ.) •Daniel-François-Esprit Auber• ֆրանսիացի կոմպոզիտոր
Դենի Օ'Դոնոհյու (1979, Դուբլին, Իռլանդիա) •Daniel John Mark Luke O'Donoghue•  իռլանդացի երգիչ-երաժիշտ (The Script ալտերնատիվ ռոք խմբի մենակատարը)
Դանիել Օթյոյ (*1950 թ.Ալժիր) •Daniel Auteuil• ֆրանսիացի դերասան
Դանիել Օրտեգա (1945, Նիկարագուա) •José Daniel Ortega Saavedra• Նիկարագուայի նախագահ
Դանիել Ֆարենհայտ (1686 թ.Գդանսկ, Լեհաստան - 1736) •Daniel Gabriel Fahrenheit•  Ֆարենհայտի սանդղակի հեղինակը


== Որպես կանացի անուն ==
Դանիել Դյուպրե •Daniéle Dupré• 1950ականների ֆրանսիացի երգչուհի


== Ծանոթագրություններ ==
5. Դանիել անունի նշանակությունը։ Даниил Անունների ազատ հանրագիտարան
Հայոց ցեղասպանության հուշակոթող (Ալֆորվիլլ)

Անվան այլ կիրառումների համար տե՛ս՝ Հայոց ցեղասպանության հուշակոթող (այլ կիրառումներ)Հայոց ցեղասպանության հուշակոթող, հուշակոթող Ֆրանսիայի Ալֆորվիլլ քաղաքում։


== Պատմություն ==
Փարիզի հարակից քաղաք Ալֆորվիլում Հայոց ցեղասպանության զոհերին նվիրված հուշարձանը տեղադրվել է 1984 թվականին։ Այս հայաշատ քաղաքը Օշականի քույր քաղաքն է և ունի «Աշտարակ» կոչվող հրապարակ, որտեղ էլ փոքրիկ կանաչապատ տարածքում դրված է խաչքարը


== Ծանոթագրություններ ==
(6713) Կոգգի

(6713) Կոգգի (անգլ.՝ Coggie), աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 21-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,343077 ա. մ., առավելագույնը մոտենում է 2,1568 ա. մ. հեռավորության վրա և հեռանում 2,5293 ա. մ.։ Արեգակի շուրջ մեկ ամբողջական պտույտ է կատարում 1310,02 երկրային օրվա ընթացքում, իր ուղեծրով շարժվելով միջինում 0,274805 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6713) Կոգգի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թասմանցիներ

Թասմանցիներ, Թասմանիա կղզու արմատական բնակչությունը (լիովին ոչնչացվել են անգլիական գաղութարարների ձեռքով 1803-1876 թվականներին)։ Մոտավոր հաշվարկներով՝ 19-րդ դարի սկզբին թասմանցիների թիվը հասել է մի քանի հազար մարդու։ Տնտեսության, տեխնիկայի և մշակույթի զարգացման մակարդակով նրանք եղել են ամենահետամնաց էթնիկ, խմբերից մեկն աշխարհում։ Թասմանցիների ցեղային լեզուներն ու բարբառները, ինչպես նաև հասարակական կարգը գրեթե ուսումնասիրված չեն։ Որոշված չէ նաև նրանց ծագման խնդիրը։ Թասմանցիների մեջ կրոն, հավատալիքների գոյության վերաբերյալ տեղեկությունները հակասական են, և գիտնականները գնահատում են տարբեր կերպ։
Ուռվաստե (գյուղ, Ուռվաստե շրջան)

Անվան այլ կիրառումների համար տե՛ս՝ ՈւռվաստեՈւռվաստե (էստ․՝ Urvaste), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 90 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զառաբխանասու

Զառաբխանասու, Զառաբխանեսու, Զարաբխանասու, Զարբխանասու, Զարբխնեսու, Զարպխանեսու, գետակ Արաքսի ավազանում, նրա ձախակողմյան վտակը։ Սկիզբ է առնում Հայկական Պար լեռնաշղթայի հյուսիսային փեշերից և հոսում Կաղզվանի շրջանով։ Կոչվել է համանուն գյուղի անունով։ Ավազանում կան ոսկու երևակումներ, որոնք շահագործվել են հնագույն ժամանակներում։ Ղևոնդ Ալիշանը ենթադրաբար նույնացնում է Գյուլուջու գետակի հետ։


== Ծանոթագրություններ ==
Դալվներ

Դալվներ, առվակ Արածանիի ավազանում։ Հոսում է Ալաշկերտի դաշտով և ձախ կողմից միանում Խաչլվա գետակին։ Հիշատակում է Հայկունին։ («Բագրևանդ», էջ 26)


== Ծանոթագրություններ ==
Բալոնյա

Բալոնյա  (ֆր.՝ Balogna), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A028։


== Բնակչություն ==
Համայնքի բնակչությունը 2008 թվականին կազմում էր 128մարդ։


== Տնտեսություն ==
2007 թվականի տվյալներով 64 աշխատունակ տարիքի մարդկանցից (15-64 տարեկան) 39-ը տնտեսապես ակտիվ էին, 25-ը անգործունակ (ակտիվության ցուցանիշը 60,0 %, 1999 թվականին եղել է՝ 49,0 %)։ 39 աշխատունակ բնակիչներից 35-ը աշխատում էին (23 տղամարդ և 12 կին), անաշխատանք էին 4-ը (3 տղամարդ և 1 կին)։ 25 անգործունակ մարդկանցից 11-ը թոշակառու, 14-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Բալոնյաի վիճակագրության ազգային ինստիտուտ (ֆր.)
«Բալոնյա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Քեֆր-Շամե

Քեֆր-Շամե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վոնաեմիտվայամ

Վոնաեմիտվայամ  (ռուս.՝ Вонаемитваям), գետ Կամչատկայի երկրամաս հյուսիսարևելյան մասում։ Գետի երկարությունը 10 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Բերինգի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000002471
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սանտ Անջելո Լիմոզանո

Սանտ Անջելո Լիմոզանո (իտալերեն՝ Sant'Angelo Limosano), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 397 մարդ, բնակչության խտությունը կազմում է 25 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 86020, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 701246
Էլեկտրոնային փոստ՝ santangelolimosano@tiscali.it
Պաշտոնական կայք՝ http://www.comune.santangelolimosano.cb.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (211101-211200)

Աստերոիդների ցանկ (211001-211100)  • Աստերոիդների ցանկ  • Աստերոիդների ցանկ (211201-211300)
 Աստերոիդների ցանկ (211001-211100)  • Աստերոիդների ցանկ  • Աստերոիդների ցանկ (211201-211300)
Հայերն Արաբական Միացյալ Էմիրություններում

Հայերն Արաբական Միացյալ Էմիրություններում կազմում են 5-6 հազար բնակիչ՝ Աբու Դաբիում, Շարջայում, Դուբայում։
Շատ հայեր գաղթել են այստեղ Սիրիայից, Լիբանանից և Արաբական երկրներից ապրուստի բարենպաստ պայմաններ գտնելու ակնկալիքով։ Գաղթականները հիմնականում Հայաստանից ու Ռուսաստանից են։
ԱՄէ-ում ապրող հայերի մեծ մասը պատկանում են հայ առաքելական եկեղեցում և գտնվում են Մեծի Տանն Կիլիկիոյ կաթողիկոսության իրավասության ներքո։ Շարջայի էմիրությունում օծվել է հայկական առաջին եկեղեցին ԱՄԷ-ում՝ Սուրբ Գրիգոր Լուսավորիչ եկեղեցին (անգլ.՝ St. Gregory the Illuminator Church)։ Նորին սրբազնություն Կորյուն արքեպիսկոպոս Բաբյանը, Քուվեյթի և Արաբական Ծոցի երկրների փոխանորդ պատվելի Արամ Դեյիրմենջյանի ներկայացուցիչն է ԱՄԷ-ում։ Հայ Առաքելական եկեղեցիներ կառուցվում են Աբու-Դաբիում և Դուբայում։
Վերխնեչերեկուլևո

Վերխնեչերեկուլևո (ռուս.՝ Верхнечерекулево, բաշկիրերեն՝ Үрге Сереккүл), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 405 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3823) Յորի

(3823) Յորի (անգլ.՝ Yorii), աստերոիդ աստերոիդների հիմնական գոտում։ Հայտնաբերվել է 1988 թվականի մարտի 10-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 3,063821 ա. մ., առավելագույնը մոտենում է 2,3016 ա. մ. հեռավորության վրա և հեռանում 3,826 ա. մ.։ Արեգակի շուրջ մեկ ամբողջական պտույտ է կատարում 1958,82 երկրային օրվա ընթացքում, իր ուղեծրով շարժվելով միջինում 0,183785 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3823) Յորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնոտոպ (քաղաք, Ուկրաինա)

Անվան այլ կիրառումների համար տե՛ս՝ ԿոնոտոպԿոնոտոպ (ուկրաիներեն՝ Конотоп), քաղաք Ուկրաինայի Սումիի մարզի Կոնոտոպի քաղաքային խորհուրդում։ Բնակավայրը նախկինում նաև անվանվել է Նովոսելիցի։ Հիմնադրվել է 17-րդ դարում։
2014 թվականի տվյալներով Կոնոտոպ քաղաքում բնակվում էր 92 687 մարդ։ Բնակավայրը զբաղեցնում է 43,78 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)